ขอแจม! KBANK ลดดอกเบี้ย MRR ลง 0.50% มีผล 16 พ.ค.
ขอแจม! KBANK ลดดอกเบี้ย MRR ลง 0.50% มีผล 16 พ.ค.
15 พ.ค. 2560

นายปรีดี ดาวฉาย กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารได้พิจารณาปรับลดอัตราดอกเบี้ย MRR ลง 0.50% เหลือ 7.12% เพื่อร่วมตอบสนองนโยบายภาครัฐในการวางรากฐานที่มั่นคงให้กับผู้ประกอบการเอสเอ็มอีและลูกค้าบุคคล รวมทั้งเป็นการสนับสนุนให้ภาพรวมของเศรษฐกิจไทยเป็นไปตามเป้าหมาย
ทั้งนี้ การตัดสินใจปรับลดอัตราดอกเบี้ยเงินกู้ MRR ลง 0.50 % เหลือ 7.12% เนื่องจากเป็นอัตราดอกเบี้ยที่ผู้ประกอบการเอสเอ็มอีและลูกค้าบุคคลใช้มากที่สุด เพื่อให้เป็นอีกหนึ่งแรงขับเคลื่อนที่ช่วยผลักดันเพื่อให้ประเทศสามารถก้าวไปข้างหน้าได้อย่างเข้มแข็งและมั่นคง
จากการปรับอัตราดอกเบี้ยลงในครั้งนี้ ทำให้อัตราดอกเบี้ย MLR, MOR และ MRR อยู่ที่ 6.25 %, 7.12 % และ 7.12 % ตามลำดับ โดยให้มีผลตั้งแต่วันที่ 16 พฤษภาคม 2560 เป็นต้นไป